ROMÂNIA 
JUDEŢUL PRAHOVA 
ORAŞ BOLDEŞTI-SCĂENI
CONSILIUL LOCAL

HOTĂRÂRE

· [bookmark: _Hlk184040694]privind aprobarea Documentaţiei tehnico-economice faza Proiect Tehnic, a indicatorilor tehnico-economici și a Devizului General actualizaţi pentru obiectivul de investiţii “Lucrări de creștere a eficienței energetice și gestionarea inteligentă a energiei în clădirea Sediului Primăriei orașului Boldești-Scăeni”


Având în vedere: 
- referatul de aprobare înregistrat sub nr.20726/3.12.2024, prin care primarul oraşului propune aprobarea Documentaţiei tehnico-economice faza Proiect Tehnic, a indicatorilor tehnico-economici și a Devizului General actualizaţi pentru obiectivul de investiţii “Lucrări de creștere a eficienței energetice și gestionarea inteligentă a energiei în clădirea Sediului Primăriei orașului Boldești-Scăeni”
- rapoartele de specialitate întocmite de compartimentele de resort, înregistrate sub nr. 20727/3.12.2024, respectiv nr. 20729/3.12.2024;
- dispoziţiile Hotărârii Guvernului nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice;
- Ghidul Solicitantului pentru PRSM/ 249/PRSM_P2/OP2/RSO2.1/ PRSM_A34, Prioritatea 2 - O regiune cu orașe prietenoase cu mediu, Obiectivul Specific RSO 2.1 - Promovarea eficienței energetice și reducerea emisiilor de gaze cu efect de seră, Operațiunea C - Promovarea eficienţei energetice şi reducerea emisiilor de gaze cu efect de seră prin investiţii în clădiri publice, în cadrul Programului Regional Sud-Muntenia 2021-2027;
- Hotărârea Consiliului Local nr. 163/26.11.2024 privind pregătirea, promovarea și participarea în cadrul Programului Regional Sud-Muntenia 2021-2027 cu proiectul “Lucrări de creștere a eficienței energetice și gestionarea inteligentă a energiei în clădirea Sediului Primăriei orașului Boldești-Scăeni”;
- avizul secretarului general al oraşului Boldeşti-Scăeni, înregistrat sub nr. 20731/3.12.2024; 
- avizul comisiei de specialitate nr. 1 – dezvoltarea economico-socială şi de mediu, cooperarea interinstituţională pe plan intern şi extern;
	În temeiul prevederilor art. 129 alin. (2), lit. b) şi alin. (4), lit. d), art. 139 alin. (1) şi ale art. 196 alin. (1) lit. a) din O.U.G. nr. 57/2019 privind Codul administrativ,
	
Consiliul Local al oraşului Boldeşti-Scăeni, întrunit în şedinţa publică extraordinară în data de 10.12.2024, adoptă prezenta hotărâre:

[bookmark: _Hlk184305412]Art.1. Se aprobă Documentaţia tehnico-economică faza Proiect Tehnic a obiectivului de investiţii “Lucrări de creștere a eficienței energetice și gestionarea inteligentă a energiei în clădirea Sediului Primăriei orașului Boldești-Scăeni”, conform Anexei nr.1.
[bookmark: _Hlk184046282]Art.2. Se aprobă indicatorii tehnico-economici actualizați la faza Proiect Tehnic ai obiectivului de investiţii “Lucrări de creștere a eficienței energetice și gestionarea inteligentă a energiei în clădirea Sediului Primăriei orașului Boldești-Scăeni”, conform Anexei nr.2.
Art.3. Se aprobă Devizul general actualizat la faza Proiect Tehnic al obiectivului de investiţii “Lucrări de creștere a eficienței energetice și gestionarea inteligentă a energiei în clădirea Sediului Primăriei orașului Boldești-Scăeni”, conform Anexei nr.3. 
Art.4. (1) Se aprobă valoarea proiectului “Lucrări de creștere a eficienței energetice și gestionarea inteligentă a energiei în clădirea Sediului Primăriei orașului Boldești-Scăeni” în sumă de 7.575.140,90 lei (inclusiv TVA).
Art.5. Anexele nr. 1-3 fac parte integrantă din prezenta hotarâre.
Art.6. Prezenta hotărâre se comunică Serviciului buget, finanţe, contabilitate, impozite şi taxe, resurse umane şi salarizare, Serviciului patrimoniu local şi monitorizare servicii publice şi Serviciului Programe, Proiecte, Peisagistică Urbană şi se aduce la cunoştinţă publică prin publicarea pe pagina de internet boldesti-scaeni.ro, în secțiunea Monitorul Oficial Local.

